als_Latn dik_Latn sag_Latn
Pas lajmit bombë se Jozefina Topalli dhe Arben Imami kanë kërkuar zyrtarisht shkarkimin e kreut të PD-së Lulzim Basha, një tjetër sinjal ka ardhur për demokratët e sidomos për kritikët e Bashës në parti.
Ish kryetarja e kuvendit dhe ish ministri i Mbrojtjes i kanë bërë një ftesë kujtdo demokrati apo kolegu të PD-së që t’i bashkohet në luftën kundër Lulzim Bashës, Edi Ramës dhe Ilir Metës.
Ky ka qenë mesazhi tjetër i Jozefina Topallit, e cila e pyetur nga gazetarët nëse reagimi vjen për shkak të faktit se ajo nuk u fut në listat për deputetë, është shprehur se asaj nuk i intereson posti, por lufta ndaj korrupsionit.
Të dy ish drejtuesit e PD-së janë pyetur nga gazetarët gjithashtu nëse këto vendime i kanë konsultuar apo diksutuar me ish liderin e PD-së Berisha. Topalli u përgjigj se Berisha di çdo mendim apo gjykim të sajin për situatën aktuale në të cilën ndodhet PD, ndërsa Arben Imami foli shkurt duke thënë se nuk ka folur me Berishën.
Mbetet për t’u parë tashmë nëse Partia Demokratike do të shkojë drejt skizmës së madhe (Përçarjes së madhe) apo do të pëballojë situatën konfliktuale që është krijuar.
DEKLARATAT
Imami: Në këtë listë mungojnë edhe të rinjtë e PD-së! Ky është një problem akoma dhe më i madh. Ata njerëz që u përfshinë, që kontribuan në zgjedhjet lokale të 2015. Nuk flasim për themeluesit, për qëndrestarët, flasim edhe për prurjet e 2013 e më mbrapa.
Jozefina Topalli: Mua më dhemb shpirti, unë nuk mund ta shoh PD aty ku e ka katandisur Lulzim Basha thjesht për interesat e tij personale dhe klienteliste!
Ndihma më e madhe ndaj Edi Ramës është nsëse PD qëndron kështu. Ne jemi këtu për të thënë se duhet të nisim betejën kundër Edi Ramës, Lulzim Bashës dhe Ilir Metës. Nuk mund ta sundojnë vendin këta 3 persona.
Unë kam diferenca të mëdha me Lulzim Bashën ndaj dhe jam këtu para jush shumë krenare. Nuk ecet duke mëndu gjithmonë do jem unë në pushtet apo jo. Axhenda personale është një mjerim i madh, ndaj jam e vendosur, nuk do të jem në parlament, por jam e vendosur të luftoj luftën ndaj korrupsionit.
Keni biseduar për këto me zotin Berisha?
Topalli: Zoti Berisha i di të gjitha mendimet e mia, ja kam thënë.
Imami: Jo nuk kam biseduar.
Keni folur me Majlinda Bregun apo kritikët e tjerë?
Topalli: Do ftojmë cdo demokrat, cdo koleg, cdo ish koleg e cdo person që është i zhgënjyer nga këto aleanca, që diku e kanë emrin Rilindje e diku Republikë e Re.
Skandal Portal / Skandal.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zsm_Latn